ନମିତା ଟପ୍ପୋ  (ଜନ୍ମ ୪ ଜୁନ୍ ୧୯୯୫) ଜଣେ ଭାରତୀୟ ମହିଳା ଫିଲ୍ଡ୍ ହକି ଖେଳାଳି  । ସେ ଓଡ଼ିଶାର ସୁନ୍ଦରଗଡ ଜିଲ୍ଲା ରାଜଗାଙ୍ଗପୁର ବ୍ଲକ୍ ଅନ୍ତର୍ଗତ ଜଉରମାଳା ଗ୍ରାମରେ ଜନ୍ମଗ୍ରହଣ କରିଥିଲେ । ସେ ଥୋବୋ ଟପ୍ପୋ  (ବାପା) ଓ ଚକ୍ରବର୍ତ୍ତୀ ଟପ୍ପୋ  (ମାଆ)ଙ୍କ ଝିଅ  । ସେ ପାନପୋଷ, ରାଉରକେଲା, ସ୍ପୋର୍ଟ୍ସ୍ ହଷ୍ଟେଲର ପୁର୍ବତନ ଛାତ୍ରୀ । ସଫଳତା ସେ ୯୭ଟି ଆନ୍ତର୍ଜାତୀୟ ପ୍ରତିଯୋଗିତା ଖେଳି ୪ଟି ଗୋଲ୍ ଦେଇଛନ୍ତି । ଆନ୍ତର୍ଜାତୀୟ ସେପ୍ଟେମ୍ବର ୨୫, ୨୦୧୧ରେ ୧୮ ବର୍ଷରୁ କମ୍ ଏସୀୟ କପ୍ ହରି ପ୍ପତିଯୋଗିତାରେ ରାଂସ୍ୟ ପଦକ ଜିତିଥିବା ଭାରତୀୟ ଦଳର ସେ ସଦସ୍ୟ ଥିଲେ । ଫେବୃଆରୀ ୧୮ରୁ ୨୪ ୨୦୧୩ରେ ନୂଆଦିଲ୍ଲୀଠାରେ ଏଫ୍ଆଇଏଚ୍ ବିଶ୍ୱ ଲିଗ୍‌ରେ ଭାରତୀୟ ମହିଳା ହକି ଦଳକୁ ପ୍ରତିନିଧିତ୍ୱ କରିଥିଲେ । ଜୁଲାଇ ୪, ୨୦୧୩ରେ ଜର୍ମାନୀର ମୋଞ୍ଚେଙ୍ଗଲାବାଚ୍‌ରେ ବିଶ୍ୱ କପ୍‌ରେ କାଂସ୍ୟ ପଦକ ଜିତି ଇତିହାସ ରଚଥିବା ଜିତିଥିବା ମହିଳା କନିଷ୍ଠ ହକି ଦଳର ସଦସ୍ୟ ଥିଲେ । ୨୦୧୩ରେ ଜାପାନରେ ଆୟୋଜିତ ତୃତୀୟ ମହିଳା ଏସୀୟ ପ୍ରତିଯୋଗିତା ଟ୍ରଫିରେ ଦେଶକୁ ପ୍ରତିନିଧିତ୍ୱ କରିଥିଲେ । ୨୦୧୩ରେ ମାଲେସିଆରେ ଅନୁଷ୍ଠିତ ଅଷ୍ଟମ ମହିଳା ଏସୀୟ ପ୍ରତିଯୋଗିତାରେ ପ୍ରତିନିଧିତ୍ୱ କରିଥିଲେ । ୨୦୧୪ରେ ଗ୍ଲାସ୍‌ଗୋରେ ଅନୁଷ୍ଠିତ ଏଫ୍ଆଇଏଚ୍ ପ୍ରତିଯୋଗିତା ଚ୍ୟାଲେଞ୍ଜ୍ ୧ରେ ସେ ଦେଶକୁ ପ୍ରତିନିଧିତ୍ୱ କରିଥିଲେ । ଜୁନ୍ ୯ରୁ ୧୭ ୨୦୧୪ରେ ମାଲେସିଆର କୁଆଲାମ୍ପୁରରେ ୬-୦ରେ ଟେଷ୍ଟ୍ ସିରିଜ୍ ଜିତିଥିବା ମହିଳା ହକି ଟେଷ୍ଟ ଦଳର ସେ ସଦସ୍ୟ ଥିଲେ । ଜୁଲାଇ ୨୩ରୁ ଅଗଷ୍ଟ ୩ ୨୦୧୪ରେ ଗ୍ଲାସ୍‌ଗୋରେ ଅନୁଷ୍ଠିତ ୨୦ତମ ରାଜ୍ୟଗୋଷ୍ଠୀ କ୍ରୀଡାରେ ପଞ୍ଚମ ସ୍ଥାନରେ ଥିବା ଭାରତୀୟ ଦଳରେ ସେ ସଦସ୍ୟ ଥିଲେ । ଅକ୍ଟୋବର ୧ ୨୦୧୪ରେ ଦକ୍ଷିଣ କୋରିଆର ଇଞ୍ଚିଅନ୍‌ରେ ଅନୁଷ୍ଠିତ ୧୭ତମ ଏସୀୟ ପ୍ରତିଯୋଗିତାରେ କାଂସ୍ୟ ପଦକ ଜିତିଥିବା ଭାରତୀୟ ଦଳର ସେ ସଦସ୍ୟ ଥିଲେ । ଅପ୍ରେଲ୍ ୧୧ରୁ ୧୯ ୨୦୧୫ରେ ନ୍ୟୁଜିଲାଣ୍ଡ୍‌ର ହାଷ୍ଟିଙ୍ଗ୍‌ସଠାରେ ଅନୁଷ୍ଠିତ ହକ୍‌ସ ବେ ପ୍ରତୋଯୋଗିତାରେ ସପ୍ତମ ସ୍ଥାନରେ ଥିବା ଭାରତୀୟ ଦଳର ସେ ସଦସ୍ୟ ଥିଲେ । ୨୦ ଫେବୃଆରୀରୁ ମାର୍ଚ୍ଚ ୧ ୨୦୧୬ରେ ଦକ୍ଷିଣ ଆଫ୍ରିକା ଗସ୍ତରେ ଖେଳିଥିବା ଭାରତୀୟ ଦଳର ସେ ସଦସ୍ୟ ଥିଲେ । ଅପ୍ରେଲ୍ ୨ରୁ ୧୦ ୨୦୧୬ରେ ନ୍ୟୁଜିଲାଣ୍ଡ୍‌ର ହାଷ୍ଟିଙ୍ଗ୍‌ସଠାରେ ଅନୁଷ୍ଠିତ ହକ୍‌ସ ବେ କପ୍ ମହିଳା ହକି ଉତ୍ସବରେ ଷଷ୍ଠ ସ୍ଥାନରେ ଥିବା ଭାରତୀୟ ଦଳର ସେ ସଦସ୍ୟ ଥିଲେ । ସେ ୨୦୧୬ରେ ବ୍ରାଜିଲରେ ଅନୁଷ୍ଠିତ ରିଓ ଅଲିମ୍ପିକ୍‌ସ ପାଇଁ ମନୋନୀତ ହୋଇଥିଲେ । ଜାତୀୟ ୨୦୧୦ରେ ମହିଳା ଜାତୀୟ ପ୍ରତିଯୋଗିତାରେ ଓଡ଼ିଶାକୁ ପ୍ରତିନିଧିତ୍ୱ କରିଥିଲେ ।  (ଦ୍ୱିତୀୟ ସ୍ଥାନ) ୨୦୦୮ରେ ସବ୍-ଜୁନିଅର୍ ଜାତୀୟ ପ୍ରତିଯୋଗିତାରେ ଓଡ଼ିଶାକୁ ପ୍ରତିନିଧିତ୍ୱ କରିଥିଲେ  ।  (ତୃତୀୟ ସ୍ଥାନ) ୨୦୦୮  (ତୃତୀୟ) ଓ ୨୦୧୧  (ପ୍ରଥମ)ରେ ଜାତୀୟ ବିଦ୍ୟାଳୟସ୍ତରୀୟ ପ୍ରତିଯୋଗିତାରେ ଓଡ଼ିଶାକୁ ପ୍ରତିନିଧତ୍ୱ କରିଥିଲେ  । ୨୦୦୯  (ପ୍ରଥମ) ଓ ୨୦୧୧ରେ ଜାତୀୟ ବିଦ୍ୟାଳୟ ପ୍ରତିଯୋଗିତାରେ ଓଡ଼ିଶାକୁ ପ୍ରତିନିଧିତ୍ୱ କରିଥିଲେ  । ୨୦୦୯  (ପ୍ରଥମ)ରେ ଜାତୀୟ ଗ୍ରାମାଞ୍ଚଳ ପ୍ରତିଯୋଗିତାରେ ଓଡ଼ିଶାକୁ ପ୍ରତିନିଧିତ୍ୱ କରିଥିଲେ  । ୨୦୦୭, ୨୦୦୮, ୨୦୦୯  (ପ୍ରଥମ), ୨୦୧୦  (ତୃତୀୟ)ରେ କନିଷ୍ଠ ନେହେରୁ କପ୍ ପ୍ରତିଯୋଗିତରେ ଅଂଶଗ୍ରହଣ କରିଥିଲେ  । ୨୦୧୧  (ତୃତୀୟ)ରେ ବରିଷ୍ଠ ଜାତୀୟ ପ୍ରତିଯୋଗିତାରେ ଓଡ଼ିଶାକୁ ପ୍ରତିନିଧିତ୍ୱ କରିଥିଲେ  । ୨୭ ଡିସେମ୍ବରରୁ ୧ ଫେବୃଆରୀ ୨୦୧୧ ପର୍ଯ୍ୟନ୍ତ ନୂଆଦିଲ୍ଲୀର ମେଜର୍ ଧ୍ୟାନ୍‌ଚାନ୍ଦ୍ ଜାତୀୟ ଷ୍ଟାଡ଼ିୟମ୍‌ରେ ଅନୁଷ୍ଠିତ ବରିଷ୍ଠ ଜାତୀୟ ମହିଲା ପ୍ରଶିକ୍ଷଣ ଶିବିର ପାଇଁ ହକି ଇଣ୍ଡିଆ ତରଫରୁ ମନୋନୀତ ହୋଇଥିଲେ । ଅନ୍ୟ ଦରକାରୀ ତ‌ଥ୍ୟ ୨୦୧୨ରେ ଡବ୍‌ଲିନ୍‌ଠାରେ ଏଫ୍ଆଇଏଚ୍ ପ୍ରତିଯୋଗିତାରେ ସେ ଆନ୍ତର୍ଜାତୀୟ ପଦାର୍ପଣ କରିଥିଲେ । ୩୦ ଜୁଲାଇ ୨୦୧୪ରେ ସ୍କଟ୍‌ଲ୍ୟାଣ୍ଡ୍‌ର ଗ୍ଲାସ୍‌ଗୋଠାରେ ୨୦ତମ ରାଜ୍ୟଗୋଷ୍ଠୀ କ୍ରୀଡ଼ାରେ ଦକ୍ଷିଣ ଆଫ୍ରିକା ବିପକ୍ଷରେ ନିଜର ୫୦ତମ ମ୍ୟାଚ୍ ଖେଳିଥିଲେ । ସେ ଏହି ସଫଳତା ୨ ବର୍ଷ ମଧ୍ୟରେ ପାଇଥିଲେ । ଜର୍ମାନୀରେ ଅନୁଷ୍ଠିତ କନିଷ୍ଠ ମହିଳା ହକି ବିଶ୍ୱକପ୍‌ରେ କାଂସ୍ୟ ପଦକ ଜିତିବାରେ ଭାତକୁ ସାହାଯ୍ୟ କରିଥିବା ହେତୁ ୧୧ ଅଗଷ୍ଟ ୨୦୧୪ରେ ତାଙ୍କୁ ମହାନ୍ଦୀ କୋଲ୍‌ଫିଲ୍ଡ୍‌ସ ଲିମିଟେଡ୍ ୧ ଲକ୍ଷ ଟଙ୍କାର ପୁରସ୍କାର ପ୍ରଦାନ କରିଥିଲା । ୧୭ତମ ଏସୀୟ ପ୍ରତିଯୋଗିତା, ଇଞ୍ଚିଅନ୍‌ଠାରେ ଭାରତ କାଂସ୍ୟ ପଦକ ଜିତିଥିବା ହେତୁ ୨ ଅକ୍ଟୋବର ୨୦୧୪ରେ ଓଡ଼ିଶା କ୍ରିକେଟ୍ ଆସୋସିଏସନ୍ ତାଙ୍କୁ ୧୦,୦୦୦ ଟଙ୍କାର ପୁରସ୍କାର ଦେଇଥିଲା । ୧୭ତମ ଏସୀୟ ପ୍ରତିଯୋଗିତା, ଇଞ୍ଚିଅନ୍‌ଠାରେ ଭାରତ କାଂସ୍ୟ ପଦକ ଜିତିଥିବା ହେତୁ ୧୦ ଅକ୍ଟୋବର ୨୦୧୪ରେ ଓଡ଼ିଶା ସରକାର ତାଙ୍କୁ ୭୫,୦୦୦ ଟଙ୍କାର ପୁରସ୍କାର ଦେଇଥିଲା । ୨୮ ମାର୍ଚ୍ଚ ୨୦୧୫ରେ ନୂଆଦିଲ୍ଲୀଠାରେ ବାର୍ଷିକ ପୁରସ୍କାର ପ୍ରଦାନ ଉତ୍ସବରେ ହକି ଇଣ୍ଡିଆ ତରଫରୁ, ସେ ୨୦୧୪ ବର୍ଷର ଆସନ୍ତା ଖେଳାଳି  (ମହିଳା, ୨୧ ବର୍ଷରୁ କମ୍) ହାବେ ଅସୁନ୍ତା ଲାକ୍ରା ସମ୍ମାନ ଓ ୧୦ ଲକ୍ଷ ଟଙ୍କାର ପୁରସ୍କାର ପାଇଥିଲେ  । ୨୬ ଜୁଲାଇ ୨୦୧୬ରେ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ, ରିଓ ଅଲିମ୍ପିକ୍‌ସରେ ଭାଗ ନେବା ପାଇଁ ସାହାଯ୍ୟ ଭାବେ ୧୦ ଲକ୍ଷ ଟଙ୍କା ଦେବା ପାଇଁ ଓଡ଼ିଶା ଖଣି କର୍ପୋରେସନ୍‌କୁ ନିର୍ଦ୍ଦେଶ ଦେଇଥିଲେ । ୨୦୨୦ ମସିହା ପାଇଁ ସେ ଏକଲବ୍ୟ ପୁରସ୍କାର ଲାଭ କରିଥିଲେ ।